text: কুলাউড়ায় সোস্যাল কেয়ার অব নেশনের ৫ম প্রতিষ্ঠাবার্ষিকী উদযাপন | সংবাদমেইল
  কুলাউড়ার অন্যতম সামাজিক সংগঠন সোস্যাল কেয়ার অব নেশনের পঞ্চম প্রতিষ্ঠাবার্ষিকী উদযাপন হয়েছে।
  (৫ নভেম্বর) সোমবার রাতে কুলাউড়া নবীন চন্দ্র সরকারি মডেল উচ্চ বিদ্যালয় হলরুমে আয়োজিত আলোচনা অনুষ্টানে প্রধান অতিথি হিসেবে উপস্থিত থেকে বক্তব্য রাখেন কুলাউড়া উপজেলা পরিষদের চেয়ারম্যান আসম কামরুল ইসলাম।
  সংগঠনের সভাপতি সৈয়দ আনিসুল ইসলামের সভাপতিত্বে ও সাধারণ সম্পাদক আসিকুল ইসলাম বাবুর সঞ্চালনায় বিশেষ অতিথির বক্তব্য রাখেন উপজেলা পরিষদের ভাইস চেয়ারম্যান ও সংগঠনের উপদেষ্ঠা মাওলানা ফজলুল হক খান সাহেদ,নবীন চন্দ্র সরকারি মডেল উচ্চ বিদ্যালয়ের প্রধান শিক্ষক মোঃ আমির হোসেন,কর্মধা ইউপি চেয়ারম্যান এম এ রহমান আতিক, প্রিয় কুলাউড়ার পরিচালক সারওয়ার আলম বেলাল,সাংবাদিক সমিতি কুলাউড়া উপজেলা ইউনিটের সভাপতি মোক্তাদির হোসেন,সংগঠনের উপদেষ্ঠা হেমন্ত চন্দ্র পাল,সাপ্তাহিক সীমান্তের ডাকের বার্তা সম্পাদক এস আলম সুমন,সংগঠনের উপদেষ্ঠা জাহাঙ্গীর আলম,জসিম উদ্দিন চৌধুরী,একে এম জাবের,আলাউদ্দিন আহমদ,কালের কণ্ঠ প্রতিনিধি মাহফুজ শাকিল,সাংবাদিক সমিতি কুলাউড়া উপজেলা ইউনিটের জিয়াউল হক জিয়া, কুলাউড়া মুক্ত স্কাউট গ্রুপের সাধারণ সম্পাদক সামছুদ্দিন বাবু প্রমুখ।
  সংগঠনের নেতৃবৃন্দের মধ্যে বক্তব্য রাখেন প্রতিষ্ঠাকালীন সভাপতি আজিজুল ইসলাম উজ্জল,সাবেক সভাপতি সোহেল আহমদ ও জামিল আহমদ চৌধুরী,সাধারণ সম্পাদক সৈয়দ আজিজুল ইসলাম,যুগ্ম সাধারণ সম্পাদক ফয়ছল আহমদ,সাংগঠনিক সম্পাদক সালাউদ্দিন আল সালোক, সদস্য খালেদুর রহমান তানজুল।
  অনুষ্টানের শুরুতে সংগঠনের পাঁচ বছরের কার্যক্রম প্রজেক্টরের মাধ্যমে ভিডিওতে প্রদর্শনী করা হয় এবং সিলেট বিভাগের শ্রেষ্ঠ উপজেলা চেয়ারম্যান নির্বাচিত হওয়ায় সংগঠনের পক্ষ থেকে সম্মাননা স্মারক প্রদান করা হয়।